กรมอุตุนิยมวิทยา ยังไม่ประกาศเข้าสู่ฤดูหนาว พร้อมแนะประชาชนบริเวณภาคตะวันออก ภาคใต้ ระวังอันตรายจากฝนที่ตกสะสมในช่วงนี้
กรมอุตุนิยมวิทยายังไม่ประกาศเข้าสู่ฤดูหนาว แม้บางส่วนเช่นยอดดอยที่สูงเริ่มมีอุณภูมิลดลงบ้าง พร้อมแนะประชาชนบริเวณภาคตะวันออก ภาคใต้ ระวังอันตรายจากฝนที่ตกสะสมในช่วงนี้



นายวันชัย ศักดิ์อุดมไชย อธิบดีกรมอุตุนิยมวิทยา เปิดเผยถึงสภาพอากาศในภูมิภาคต่าง ๆ ของประเทศไทยว่า ขณะนี้ถึงแม้ว่าปริมาณฝนจะลงลงแล้ว แต่บางพื้นที่ยังคงต้องเฝ้าระวังสภาวะฝนที่ตกหนักในบางพื้นที่ หรือฝนตกสะสม โดยเฉพาะบริเวณภาคกลาง ภาคตะวันออก และภาคใต้ยังคงมีฝนอยู่ในช่วงนี้ และมีฝนตกหนักบางแห่ง สำหรับพื้นที่สูง เช่นบริเวณยอดดอยบางแห่งพบว่าเริ่มมีสภาพอากาศหนาวเย็นจากอุณหภูมิที่ลดลง แต่ยังไม่เข้าสู่ฤดูหนาวอย่างเป็นทางการ



ทั้งนี้ สำหรับในช่วงสัปดาห์นี้ ยังไม่มีปรากฎพายุใดเข้าสู่ประเทศไทย ขณะที่ภาคใต้ในช่วงนี้ยังได้รับอิทธิพลจากลมมรสุมอยู่ทำให้ในหลายพื้นที่ยังคงมีฝนและฝนฟ้าคะนองอยู่บ้าง โดยเฉพาะในเขตจังหวัดภูเก็ต พังงา กระบี่ ระนอง สตูล และตรัง ควรเพิ่มความระมัดระวังในการใช้รถใช้ถนนและการเดินเรือด้วย